Aftenens og nattens massive snebyger på Læsø fik konsekvenser for øens strømforsyning. Her til morgen var et område i Vesterø uden strøm. - I Vesterø er der faldet 5-20 centimeter sne torsdag aften, og sneen blev så tung, at et af de store træer væltede ned over en luftledning, fortæller administrerende medarbejder hos Læsø Forsyning Hanne Krogh. Strømafbrydelsen ramte cirka 20 husstande på vejene Agersigen, Flarumvej, Guldbrandsvej, Markstien, Mellemvej, Nordstjernevej, Sivagervej, Skovstien og Vesterø Havnegade. Læsø Forsyning har været ude at reparere luftledningerne, så strømmen igen er tilbage i Vesterø. Opdateret - denne artikel er opdateret fredag eftermiddag med friske billeder og seneste strøm-nyt.

Referat:
Nattens massive snevejr er skyld i strømnedbrud på Læsø